బరేలి విమానాశ్రయం

బరేలీ విమానాశ్రయం (IATA: BEK, ICAO: VIBY) భారత్‌లోని ఉత్తరప్రదేశ్ రాష్ట్రం బరేలీ నగరానికి సేవలందించే దేశీయ విమానాశ్రయం. ఇది భారత వైమానిక దళానికి చెందిన త్రిశూల్ వైమానిక స్థావరం, ఇజ్జత్ నగర్ లో ఉంది. నగర కేంద్రానికి ఉత్తరంగా సుమారు 6 కిలోమీటర్ల దూరంలో ఈ విమానాశ్రయం స్థితి చెందింది. చరిత్ర త్రిశూల్ వైమానిక స్థావరంలో ప్రయాణికుల టెర్మినల్ నిర్మాణానికి భారత విమానాశ్రయాల ప్రాధికార సంస్థ (AAI) అనుమతి ఇచ్చింది. ఈ ప్రాజెక్టు కోసం జిల్లా పరిపాలన స్థానిక రైతుల నుంచి 10 హెక్టార్లు (25 ఎకరాలు) భూమిని కొనుగోలు చేసింది. 2017 సెప్టెంబరులో AAI విమానాశ్రయ నిర్మాణ పనుల కాంట్రాక్టుల కోసం టెండర్ ప్రక్రియను ప్రారంభించింది. ఉత్తరప్రదేశ్ ప్రభుత్వ ఆమోదం వస్తే 2018 మార్చి నాటికి పౌర ఎంక్లేవ్ సిద్ధమవుతుందని అంచనా వేశారు. అయితే టెర్మినల్ నుంచి రన్‌వేకు అనుసంధానించే టాక్సీవే లేఅవుట్‌లో మార్పులు చేయాలని భారత వైమానిక దళం కోరింది.రక్షణ మంత్రిత్వ శాఖ టాక్సీవేకు ఆమోదం ఇచ్చిన తరువాత 2019 ఫిబ్రవరిలో ప్రయాణికుల సేవలు ప్రారంభమవుతాయని భావించారు. పౌర ఎంక్లేవ్ అభివృద్ధి పనులను అహ్మదాబాద్‌కు చెందిన ఎం/ఎస్ ఎస్ సీ సీ ఇన్‌ఫ్రాస్ట్రక్చర్ ప్రైవేట్ లిమిటెడ్‌కు అప్పగించారు. ప్రతిపాదిత నిర్మాణాల టర్న్‌కీ ఇంజినీరింగ్, డిజైన్ బాధ్యతలను గుజరాత్ రాష్ట్రం వడోదరాకు చెందిన ఎం/ఎస్ సోల్కాన్ కన్సల్టెంట్స్‌కు అప్పగించారు. టెర్మినల్స్ టెర్మినల్ 1 వాణిజ్య కార్యకలాపాలు ప్రారంభించిన విమానాశ్రయ తొలి ప్రయాణికుల టెర్మినల్‌ను రాష్ట్ర పౌర విమానయాన మంత్రి నంద్ గోపాల్ నంది, కేంద్ర మంత్రి సంతోష్ గంగ్వార్ 2019 మార్చి 10న వైమానిక దళ స్థావరంలో ప్రారంభించారు. ఈ టెర్మినల్ భవనం 2,500 చదరపు మీటర్ల విస్తీర్ణంలో ఉంది. దీనికి, పీక్ సమయాల్లో 150 మంది ప్రయాణికులను నిర్వహించగల సామర్థ్యం ఉంది. ఇందులో 75 మంది రాక, 75 మంది బయలుదేరే ప్రయాణికులు ఉంటారు. 95 × 100 మీటర్ల కొలతలతో ఉన్న కొత్త ఎప్రాన్ ఒకేసారి రెండు ఏ టీ ఆర్ -72 విమానాలకు పార్కింగ్ సదుపాయం కల్పిస్తుంది. ఐ యం జీ ప్రమాణాల ప్రకారం ఇది రూపకల్పన చేయబడింది. అదనంగా 250 కార్లకు పార్కింగ్ సౌకర్యం ఉంది. టెర్మినల్ 2 విమానాశ్రయ విస్తరణ ప్రాజెక్టు భాగంగా తొలి టెర్మినల్‌కు ఉత్తరంగా ఉన్న కొత్త టెర్మినల్ భవనాన్ని 2021 మార్చి 8న ప్రారంభించారు. ఇది 3,020 చదరపు మీటర్ల విస్తీర్ణంలో నిర్మించబడింది. దీనికి, 300 మందికి పైగా ప్రయాణికులను నిర్వహించే సామర్థ్యం ఉంది. ఇందులో రెండు బ్యాగేజ్ కన్వేయర్ బెల్ట్‌లు, ఆరు చెక్-ఇన్ కౌంటర్లు ఉన్నాయి. లింక్ టాక్సీవే పరిమాణం 835 మీటర్లు × 18 మీటర్లు. కొత్త ఎప్రాన్‌లో మూడు ఎయిర్‌బస్ A321 తరహా విమానాలకు పార్కింగ్ సదుపాయం ఉంది. ఈ పనుల మొత్తం వ్యయం సుమారు ₹70 కోట్లు. త్రిశూల్ వైమానిక దళ స్థావరం, బరేలీ బరేలీలోని త్రిశూల్ వైమానిక దళ స్థావరం భారత వైమానిక దళానికి చెందిన అతిపెద్ద స్థావరాల్లో ఒకటి. ఇది సెంట్రల్ ఎయిర్ కమాండ్ పరిధిలో ఉంది. ఈ స్థావరంలో సుఖోయ్ Su-30MKI యుద్ధ విమానాల స్క్వాడ్రన్, HAL ధ్రువ్ హెలికాప్టర్ల స్క్వాడ్రన్ ఉన్నాయి. గతంలో ఇది 80,000 అడుగుల ఎత్తు వరకు ఎగరగల ఫాక్స్‌బ్యాట్ గూఢచారి విమానాలను కూడా నిర్వహించింది. ఈ స్థావరంలోని భూగర్భ హ్యాంగర్ ఆసియాలోనే అతిపెద్దవాటిలో ఒకటిగా పరిగణించబడుతుంది. ఎయిర్‌లైన్స్, గమ్యస్థానాలు చెక్-ఇన్ కౌంటర్లు గణాంకాలు ఇవి కూడా చూడండి లాల్ బహదూర్ శాస్త్రి విమానాశ్రయం చౌదరీ చరణ్ సింగ్ విమానాశ్రయం కాన్పూర్ విమానాశ్రయం భారతదేశంలోని విమానాశ్రయాలు గమనికలు రెండు టెర్మినల్‌లలోను ఒకేసారి మూడు ఎయిర్‌బస్ A321 తరహా విమానాలకు పార్కింగ్ సదుపాయం కలిగిన కొత్త ఎప్రాన్‌లు ఉన్నాయి.[11] బాహ్య లింకులు బరేలి విమనస్రయం గురించి ఇంకా మూలాలు మూస:భారత సైన్యం